Voksetarfamilien

Voksetarar, Indicatoridae, er ein familie av spettefuglar som lever i den tropiske del av «den gamle verda». Dei fleste artane finst i Afrika, to artar lever i Asia. 

 Skildring 
Mest alle artane har fjørdrakt i avdempa farger, med somme unnatak for artar med lys gul fjørdrakt. Alle har lyse ytre halefjør, og hos dei afrikanske artane er desse fjøra kvite. 

Dei fleste artane i familien er blant dei få fuglane som regelmessig et bivoks. Artar i slekta Prodotiscus beitar truleg vokssekret frå skjoldlus, også i mindre grad somme artar i Melignomon og dei minste artane i Indicator. Anna diett er larver i bikoloniar, insekt, edderkoppar og i nokre tilfelle frukt. Mange artar beitar i flokkar med blanding av individ frå ulike voksetarartar. 

Det engelskspråklege namnet på familien, ’honeyguide’, kjem av at ein eller to artar i familien kan vise veg til bikoloniar. Somme meiner det kan oppstå samarbeid mellom store pattedyr og voksetarar ved at dyra opnar strukturar og et honning slik at voksetarane får tilkomst på restar av voks og larver. Dette er dokumentert for arten honninglos. 

Ein kjenner hekkevanane til åtte artar i slektene Indicator og Prodotiscus. Alle desse er hekkeparasittar som legg eitt egg i reir hos ein annan art, og held fram i ein serie på fem egg i løpet av fem til sju dagar. Dei fleste vertane er hòlrugarar, ofte skjeggfuglar eller spettar, men Prodotiscus parasitterer artar med vanlege reir som for eksempel brillefuglar og songarar. Ungar av voksetarar er kjent for å vere i stand til å drive ut eller drepe verten sine ungar eller punktere egga hos verten. Nebbet til voksetarungane har ein krok som passar til denne åtferda. 
 Artslista 
mini|høgre|Skjelstrupevoksetar, Indicator variegatus
Voksetarar i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler.
Slekt Prodotiscus
 Sotsnyltefugl, Prodotiscus insignis, Cassin's Honeyguide, LC, Cassin, 1856
 Alvesnyltefugl, Prodotiscus zambesiae, Green-backed Honeyguide, LC, Shelley, 1894
 Bleiksnyltefugl, Prodotiscus regulus, Wahlberg's Honeyguide, LC, Sundevall, 1850

Slekt Melignomon
 Kongosnyltefugl, Melignomon zenkeri, Zenker's Honeyguide, LC, Reichenow, 1898
 Gulbeinsnyltefugl, Melignomon eisentrauti, Yellow-footed Honeyguide, DD, Louette, 1981

Slekt Indicator
 Dvergvoksetar, Indicator pumilio, Dwarf Honeyguide, NT, Chapin, 1958
 Skuggevoksetar, Indicator willcocksi, Willcocks's Honeyguide, LC, Alexander, 1901
 Bleikvoksetar, Indicator meliphilus, Pallid Honeyguide, LC, Oberholser, 1905
 Skjeggvoksetar, Indicator exilis, Least Honeyguide, LC, Cassin, 1856
 Tjukknebbvoksetar, Indicator conirostris, Thick-billed Honeyguide, NR, Cassin, 1856
 Gråvoksetar, Indicator minor, Lesser Honeyguide, LC, Stephens, 1815
 Flekkvoksetar, Indicator maculatus, Spotted Honeyguide, LC, Gray, 1847
 Skjelstrupevoksetar, Indicator variegatus, Scaly-throated Honeyguide, LC, Lesson, 1830
 Gulgumpvoksetar, Indicator xanthonotus, Yellow-rumped Honeyguide, NT, Blyth, 1842
 Gulskuldervoksetar, Indicator archipelagicus, Malaysian Honeyguide, NT, Temminck, 1832
 Honninglos, Indicator indicator, Greater Honeyguide, LC, Sparrman, 1777

Slekt Melichneutes
 Lyrevoksetar, Melichneutes robustus, Lyre-tailed Honeyguide, LC, Bates, 1909
 Kjelder 

 Short, Lester L., (1991) Forshaw, Joseph. ed.. Encyclopaedia of Animals: Birds,  London: Merehurst Press. pp. 155. ISBN 1-85391-186-0.
 Friedmann, Herbert, (1955) The Honeyguides, U.S. National Museum (Bulletin 208).
 Short, Lester og Jennifer Horne, (2002). Toucans, Barbets and Honeyguides, Oxford University Press. ISBN 0-19-854666-1.
 Referansar 


Kategori:Spettefuglar
Kategori:Fuglar i den afrotropiske regionen